CELEX: 62010CB0496
Language: el
Date: 2012-01-19 00:00:00
Title: Υπόθεση C-496/10: Διάταξη του Δικαστηρίου (έκτο τμήμα) της 19ης Ιανουαρίου 2012 — [αίτηση του Ufficio del Giudice di Pace di Venafro (Ιταλία) για την έκδοση προδικαστικής αποφάσεως] — Ποινική διαδικασία κατά Aldo Patriciello (Άρθρο 104, παράγραφος 3, πρώτο εδάφιο, του Κανονισμού Διαδικασίας — Μέλος του Ευρωπαϊκού Κοινοβουλίου — Πρωτόκολλο περί των προνομίων και ασυλιών — Άρθρο 8 — Ποινική διαδικασία αφορώσα το αδίκημα της εξυβρίσεως — Δηλώσεις πραγματοποιηθείσες εκτός των χώρων του Ευρωπαϊκού Κοινοβουλίου — Έννοια της γνώμης που εκφράζεται στο πλαίσιο της ασκήσεως των βουλευτικών καθηκόντων — Ασυλία — Προϋποθέσεις)

14.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 109/2
            
         Διάταξη του Δικαστηρίου (έκτο τμήμα) της 19ης Ιανουαρίου 2012 — [αίτηση του Ufficio del Giudice di Pace di Venafro (Ιταλία) για την έκδοση προδικαστικής αποφάσεως] — Ποινική διαδικασία κατά Aldo Patriciello
   (Υπόθεση C-496/10) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Μέλος του Ευρωπαϊκού Κοινοβουλίου - Πρωτόκολλο περί των προνομίων και ασυλιών - Άρθρο 8 - Ποινική διαδικασία αφορώσα το αδίκημα της εξυβρίσεως - Δηλώσεις πραγματοποιηθείσες εκτός των χώρων του Ευρωπαϊκού Κοινοβουλίου - Έννοια της γνώμης που εκφράζεται στο πλαίσιο της ασκήσεως των βουλευτικών καθηκόντων - Ασυλία - Προϋποθέσεις)
   2012/C 109/03
   Γλώσσα διαδικασίας: η ιταλική
   
      Αιτούν δικαστήριο
   
   Ufficio del Giudice di Pace di Venafro
   
      Ποινική διαδικασία ενώπιον του αιτούντος δικαστηρίου κατά
   
   Aldo Patriciello
   
      Αντικείμενο
   
   Αίτηση εκδόσεως προδικαστικής αποφάσεως — Ufficio del Giudice di Pace di Venafro — Ερμηνεία των άρθρων 9 και 10 του Πρωτοκόλλου περί των προνομίων και ασυλιών των Ευρωπαϊκών Κοινοτήτων (ΕΕ 2006, C 321E, σ. 318) — Μέλος του Ευρωπαϊκού Κοινοβουλίου κατηγορούμενο για εξύβριση κατόπιν ψευδούς κατηγορίας οργάνου της τάξεως — Έννοια της γνώμης που εκφράζεται στο πλαίσιο της ασκήσεως των βουλευτικών καθηκόντων
   
      Διατακτικό
   
   
               1)
            
            
               Το άρθρο 8 του Πρωτοκόλλου περί των προνομίων και ασυλιών της Ευρωπαϊκής Ένωσης που έχει προσαρτηθεί στις Συνθήκες ΕΕ, ΛΕΕ και ΕΚΑΕ έχει την έννοια ότι η δήλωση στην οποία προέβη ευρωβουλευτής εκτός των χώρων του Ευρωπαϊκού Κοινοβουλίου και λόγω της οποίας ασκήθηκε εναντίον του ποινική δίωξη στο κράτος μέλος καταγωγής του για το αδίκημα της ψευδούς εξυβρίσεως δεν συνιστά γνώμη εκφρασθείσα κατά την άσκηση των βουλευτικών καθηκόντων και καλυπτόμενη από την ασυλία την οποία προβλέπει η ως άνω διάταξη παρά μόνον στην περίπτωση στην οποία η δήλωση αυτή αποτελεί έκφραση υποκειμενικής εκτιμήσεως η οποία έχει άμεσο και πρόδηλο σύνδεσμο με την άσκηση των εν λόγω καθηκόντων. Στο αιτούν δικαστήριο εναπόκειται να ελέγξει εάν οι προϋποθέσεις αυτές πληρούνται στην υπόθεση της κύριας δίκης.
            
         
      (1)  ΕΕ C 346 σ. 18.12.2010.